Document ID: 32006L0026

KOMMISSIONENS DIREKTIV 2006/26/EF
af 2. marts 2006
om ændring, med henblik på tilpasning til den tekniske udvikling, af Rådets direktiv 74/151/EØF, 77/311/EØF, 78/933/EØF og 89/173/EØF om landbrugs- og skovbrugshjultraktorer
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets direktiv 2003/37/EF af 26. maj 2003 om typegodkendelse af landbrugs- eller skovbrugstraktorer og af deres påhængskøretøjer og udskifteligt trukket materiel samt systemer, komponenter og tekniske enheder til disse køretøjer og om ophævelse af direktiv 74/150/EØF (1), særlig artikel 19, stk. 1,
under henvisning til Rådets direktiv 74/151/EØF af 4. marts 1974 om tilnærmelse af medlemsstaternes lovgivning vedrørende visse dele og specifikationer for landbrugs- og skovbrugshjultraktorer (2), særlig artikel 4,
under henvisning til Rådets direktiv 77/311/EØF af 29. marts 1977 om indbyrdes tilnærmelse af medlemsstaternes lovgivning om støjniveauet i ørehøjde for førere af landbrugs- og skovbrugshjultraktorer (3), særlig artikel 5,
under henvisning til Rådets direktiv 78/933/EØF af 17. oktober 1978 om indbyrdes tilnærmelse af medlemsstaternes lovgivning om montering af lygter og lyssignaler på landbrugs- og skovbrugshjultraktorer (4), særlig artikel 5,
under henvisning til Rådets direktiv 89/173/EØF af 21. december 1988 om indbyrdes tilnærmelse af medlemsstaternes lovgivning vedrørende visse dele og specifikationer for landbrugs- og skovbrugshjultraktorer (5), særlig artikel 9, og
ud fra følgende betragtninger:
(1)
Kravene i direktiv 74/151/EØF vedrørende største tilladte totalmasse og akseltryk for landbrugs- og skovbrugshjultraktorer bør tilpasses moderne traktorer og tage hensyn til forbedringerne i traktorteknologien for så vidt angår øget produktivitet samt brugersikkerhed.
(2)
For at gøre det lettere for EU’s industri at operere globalt er det nødvendigt at tilpasse Fællesskabets tekniske regulativer og standarder til de tilsvarende globale tekniske regulativer og standarder. For så vidt angår maksimumsgrænserne i direktiv 77/311/EØF for støjniveauet i ørehøjde for førere af landbrugs- og skovbrugshjultraktorer bør den i bilag I og II til direktivet fastlagte prøvehastighed derfor harmoniseres med den prøvehastighed, der kræves i globale tekniske regulativer og standarder som OECD kode 5 og ISO 5131:1996 (6).
(3)
Kravene i direktiv 78/933/EØF om montering af lygter og lyssignaler på landbrugs- og skovbrugshjultraktorer bør tilpasses de nuværende behov for enklere konstruktion og bedre belysning.
(4)
Kravene i direktiv 89/173/EØF for så vidt angår ruder og mekaniske forbindelser for landbrugs- og skovbrugshjultraktorer bør tilpasses den seneste teknologiske udvikling. Især bør det tillades, at ruder i plast eller polykarbonat anvendes til andre ruder end forruder for dermed at øge beskyttelsen af føreren mod indtrængende emner i førerkabinen. Kravene om mekaniske forbindelser bør tilpasses standard ISO 6489-1. For desuden at mindske antallet og alvorligheden af ulykker og forbedre brugersikkerheden bør der ikke blot træffes yderligere bestemmelse med hensyn til varme overflader, men også fastsættes foranstaltninger vedrørende batteriterminaldæksler samt foranstaltninger, der kan forhindre uforvarende frakobling.
(5)
Direktiv 74/151/EØF, 77/311/EØF, 78/933/EØF og 89/173/EØF bør derfor ændres i overensstemmelse hermed.
(6)
De i dette direktiv fastsatte foranstaltninger er i overensstemmelse med udtalelse fra det ved artikel 20, stk. 1, i direktiv 2003/37/EF nedsatte udvalg -
UDSTEDT FØLGENDE DIREKTIV:
Artikel 1
Ændring af direktiv 74/151/EØF
Direktiv 74/151/EØF ændres i overensstemmelse med bilag I til nærværende direktiv.
Artikel 2
Ændring af direktiv 77/311/EØF
Direktiv 77/311/EØF ændres i overensstemmelse med bilag II til nærværende direktiv.
Artikel 3
Ændring af direktiv 78/933/EØF
Direktiv 78/933/EØF ændres i overensstemmelse med bilag III til nærværende direktiv.
Artikel 4
Ændring af direktiv 89/173/EØF
Direktiv 89/173/EØF ændres i overensstemmelse med bilag IV til nærværende direktiv.
Artikel 5
Overgangsbestemmelser
1. Fra den 1. januar 2007 gælder det, for så vidt angår køretøjer, som opfylder kravene i henholdsvis direktiv 74/151/EØF, 78/933/EØF, 77/311/EØF og 89/173/EØF som ændret ved dette direktiv, at medlemsstaterne af grunde vedrørende genstanden for det pågældende direktiv:
a)
ikke må nægte EF-typegodkendelse eller national typegodkendelse
b)
ikke må forbyde registrering, salg eller ibrugtagning af sådanne køretøjer.
2. Fra den 1. juli 2007 gælder det, for så vidt angår køretøjer, som ikke opfylder kravene i henholdsvis direktiv 74/151/EØF, 78/933/EØF, 77/311/EØF og 89/173/EØF som ændret ved dette direktiv, at medlemsstaterne af grunde vedrørende genstanden for det pågældende direktiv:
a)
ikke længere må meddele EF-typegodkendelse
b)
kan nægte at udstede national typegodkendelse.
3. Fra den 1. juli 2009 gælder det, for så vidt angår køretøjer, som ikke opfylder kravene i henholdsvis direktiv 74/151/EØF, 78/933/EØF, 77/311/EØF og 89/173/EØF som ændret ved dette direktiv, at medlemsstaterne af grunde vedrørende genstanden for det pågældende direktiv:
a)
skal anse typeattester, der ledsager fabriksnye køretøjer i henhold til bestemmelserne i direktiv 2003/37/EF, for ugyldige til det i samme direktivs artikel 7, stk. 1, nævnte formål
b)
kan nægte registrering, salg og ibrugtagning af sådanne nye køretøjer.
Artikel 6
Gennemførelse
1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. december 2006. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
2. Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
Artikel 7
Ikrafttræden
Dette direktiv træder i kraft på tyvendedagen efter offentliggørelsen i Den Europæiske Unions Tidende.
Artikel 8
Adressater
Dette direktiv er rettet til medlemsstaterne.
Udfærdiget i Bruxelles, den 2. marts 2006.

Labels: 7
8
6